Florin Cîțu face promisiuni: "Nu vom mai închide economia, nu majorăm taxele. Am învățat lecția".
Ministrul Cîţu şi premierul Orban, promisiuni că nu măresc impozitul pe profit. Premierul Orban a reluat, vineri, declarațiile lui Florin Cîțu: "Nu mărim taxele, stați liniștiți".
Încurajați de rezultatele de la "locale" și de sondajele care îi confirmă pe locul 1, liberalii strigă peste tot, la radio și la TV, că nu măresc taxele, deși, cel mai probabil, anul aceasta ajungem la un deficit bugetar de 9%. Vom cheltui mai mult decât vom încasa la buget cu aproape 100 de miliarde de lei. "Am învățat lecția. Nu vom mai închide economia cum s-a întâmplat în primele două luni din primăvară. Nu mărim impozitul pe profit, nu introducem impozitarea progresivă", a spus Florin Cîțu, ministrul Finanțelor, la Radio Guerrilla.